Rodgers: - Kunne ha ødelagt karrieren til Suárez
Rodgers er klar på belgieren burde fått marsjordre da han han unnslapp med gult kort snaut ti minutter før pause i et Merseyside-derby på høyoktan. TV-bildene viste også at Everton-vingens knotter etterolot to blødende sår på Suarez' høyre kne. - Det hadde vært interessant å se hva som hadde skjedd om det hadde vært Luis som taklet Mirallas på den måten. - Jeg har fulgt Kevin i flere år, og han virker som en ærlig spiller, men uansett hvordan du ser på situasjonen, enten i normal hastighet eller i slow motion, er det en stygg takling. Han traff ham rett i baksiden av kneet, og det er slikt som kan ødelegge karrierer, sier Rodgers, ifølge Sporting Life. - Det er grusomt å hoppe inn på den måten, og det tok Luis 10-15 minutter på å løpe det av seg. Han (Suarez) er en spiller som klarer å ta vare på seg selv ute på banen, han er en sterk spiller, men det var en fæl takling. Du ønsker ikke at spillere skal bli utvist, men dersom de burde, bør det skje, fortsetter en opprørt Liverpool-sjef.Everton-manager Roberto Martinez mener imidlertid Dowd vurderte situasjonen riktig. - Slik atmosfæren rundt spillerne er i disse oppgjørene kan en forvente slike situasjoner. Jeg synes ikke det var et rødt kort. Han var litt for sen, sier Martinez. Den tidligere Wigan-manageren var skuffet over bare å ha tatt ett poeng mot byrivalen. Everton ledet nemlig 3-2 med åtte minutter igjen å spille, men et sent Sturridge-mål sørget for poengdeling.- Det var virkelig skuffende og ikke få alle tre poengene. Jeg er også skuffet over at vi slipper in tre mål på dødballsituasjoner, sier han. - De skapte noen gode muligheter ellers, men vi skapte flere. At vi slipper inn et mål så sent, etter den andreomgangen vi spilte, var ikke det vi fortjente, sier han. - En fantastisk kamp. Jeg har vært involvert i noen av disse oppgjørene nå, og de får nesten hjertet til å stoppe hver gang. Vi viste fantastisk moral ved å kjempe oss tilbake. Det er vanskelig å komme hit, spesielt mot et Everton-lag som ikke har tapt her i år. Vi klarte ikke kontrollere spillet slik vi ønsker, sier Rodgers.
Liverpool-manager Brendan Rodgers var i harnisk etter at Evertons Kevin Mirallas plantet knottene i kneet til Luis Suárez.